ZRUŠENÉ všeobecne záväzným nariadením č. 14/2004.

Všeobecne záväzné nariadenie
hlavného mesta Slovenskej republiky Bratislavy
č. 3/1999
zo 7. októbra 1999
ktorým sa mení všeobecne záväzné nariadenie hlavného mesta Slovenskej republiky Bratislavy č. 7/1997 zo dňa 23. 10. 1997 o miestnom poplatku za užívanie verejného priestranstva celomestského významu vyhradeného ako parkovacie miesta vozidiel taxislužby
Mestské zastupiteľstvo hlavného mesta Slovenskej republiky Bratislavy podľa § 15 zákona Slovenskej národnej rady č. 544/1990 Zb. o miestnych poplatkoch v znení neskorších predpisov a v súlade s položkou č. 41 prílohy č. 1 Štatútu hlavného mesta Slovenskej republiky Bratislavy v znení neskorších predpisov ustanovuje:

Čl. 1
Všeobecne záväzné nariadenie hlavného mesta Slovenskej republiky Bratislavy č. 7/1997 o miestnom poplatku za užívanie verejného priestranstva celomestského významu vyhradeného ako parkovacie miesta vozidiel taxislužby sa mení takto:
1.	Nadpis § 2 znie:
“Poplatok za parkovacie miesto pre vozidlo taxislužby”.
2.	Úvodná časť § 2 ods. 1 pred dvojbodkou znie: 
“Poplatok za parkovacie miesto vozidla taxislužby za rok je”.
3.	V § 2 ods. 1 písm. a) suma “25 000,--” sa nahrádza sumou “36 500,--”.
4.	V § 2 ods. 1 písm. b) suma “8 000,--” sa nahrádza sumou “12 000,--”.
5.	V § 2 ods. 2 sa vypúšťa slovo “osobnej”.
6.	§ 3 vrátane nadpisu znie:
“§ 3
“Poplatok za parkovacie miesto pre vozidlo taxislužby s viac ako piatimi miestami
(1) Poplatok za parkovacie miesto vozidla taxislužby s viac ako piatimi miestami vo vozidle sa určí ako násobok
x . s . t
pričom:
x –	sadzba poplatku za 1 m2 a deň,
s –	plocha parkovacieho miesta vyhradeného pre vozidlo taxislužby s viac ako piatimi miestami vo vozidle,
t –	počet dní v rozhodnom období.
(2) Sadzba poplatku – x za užívanie verejného priestranstva vyhradeného ako stanovište pre vozidlo taxislužby s viac ako piatimi miestami vo vozidle je:
a)	10,-- Sk – na území mestskej časti Staré Mesto,
b)	5,-- Sk – na území ostatných mestských častí.”.

Čl. 2
Toto nariadenie nadobúda účinnosť 1. januára 2000.

Jozef Moravčík
primátor